मानात (तुर्कमेनिस्तान)
मानात तुर्कमेनिस्तान की मुद्रा है। इसे एक नवंबर १९९३ को रसियन रूबल के स्थान पर ५०० रूबल = एक मानात की दर पर जारी किया गया था। मनात सौ तेनिसी से समविभाजित है। इसे संक्षिप्त तौर पर m से प्रदर्शित किया जाता है। एक जनवरी २००९ को नया मानात जारी किया गया। मनात शब्द रूसी शब्द मोनेता से लिया गया है, जिसका अर्थ सिक्का होता है। इस तरह से मानात शब्द न केवल तुर्कमेन बल्कि अजारी में भी सोवियत रूबल के लिए इस्तेमाल किया जाता था।
हान अहमदोव
हान अहमदोविच अहमदोव जिन्हें खान अखामेदोविच अखामेदोव या हान अहमदोव के रूप में भी जाना जाता है, दिसंबर 1989 से मई 1992 तक तुर्कमेनिस्तान के प्रधानमंत्री थे। उनके कार्यकाल के दौरान, तुर्कमेनिस्तान ने अक्टूबर 1991 में सोवियत संघ के पतन के बाद स्वतंत्रता की घोषणा की थी। बाद में, अहमदोव रेल मंत्री (1991 -1992) और फिर तुर्की में राजदूत (1992-1994) रहे। सितंबर 2002 में उन्हें गिरफ्तार कर सेरदार में आंतरिक निर्वासन में रखा गया था, जहां 2006 में दिल का दौरा पड़ने से उनकी मृत्यु हो गई। अहमदोव के रिश्तेदारों के अनुसार, सरकार ने उन्हें अश्गाबात में चिकित्सा उपचार मुहैया कराने की अनुमति नहीं दी थी।